Innsjøen er av blandet glasial og tektonisk opprinnelse. Den er på det meste 2 120 meter lang og 1 380 meter bred, og har en maksimum dybde på 31 meter. I innsjøen ligger en liten øy med Mariakirken (). Dette er Slovenias eneste naturlige øy. Bledborgen ligger ved den nordlige bredden, og Bled ved den østlige. Vannet i innsjøen forsynes, foruten av lokal nedbør, bare av et par korte tilløpsbekker og varme kilder som ligger under sjøen i den nordøstlige enden. De varme kildene gjør innsjøens vann rent og klart. Den holder dessuten en behagelig temperatur på 23° C om sommeren.